alexandrainst/scandi-wiki huggingface dataset:
Vinje (etternavn)

Vinje er et vanlig norsk etternavn og stedsnavn. Dette er en liste over personer med etternavnet Vinje, se Vinje for flere betydninger. Per 2022 er det  personer i Norge som bærer etternavnet Vinje.

Kjente personer med navnet Vinje 
Det er flere personer som har navnet Vinje so etternavn eller mellomnavn. Listene under er sortert etter fødselsår.

Vinje som etternavn 
 Aasmund Olavsson Vinje (1818–1870), forfatter, journalist og jurist
 Aasmund Halvorsen Vinje (1851–1917), lærer, lensmann, tollkasserer og politiker
 Anton Peter Vinje (1859–1932), gründer og bedriftsleder
 Arne Vinje (sjakkspiller) (1943– 2011), sjakkspiller 
 Torkell Vinje (1879–1955), lensmann og stortingsrepresentant (H)
 Kari Vinje (f. 1931), forfatter
 Finn-Erik Vinje (f. 1936), professor i språkvitenskap 
 Eli Vinje (f. 1943), rektor og fagforeningsleder
 Arne Vinje (f. 1951), gårdbruker og faglitterær forfatter
 Morten Vinje (f. 1956), fotballspiller
 Vetle Vinje (f. 1962), geofysiker og tidligere roer
 Kristin Vinje (f. 1963), forsker, direktør, byråd og stortingsrepresentant (H)
 Kirsten Vinje (f. 1966), styrkeløfter 
 Linus Angel Vinje (f. 1996), judoutøver
 Fredrik Vinje (f. 1998), fotballspiller

Vinje som mellomnavn 
 Arne Vinje Gunnerud (1930–2007), billedhugger
 Kirsten Birgitte Vinje Gunnerud (f. 1936), kulturtjenestekvinne
 Eva Vinje Aurdal (f. 1957), lokalpolitiker (Ap) og ordfører i Ålesund
 Reidar Vinje Stensvold (f.r 1961) er en norsk musiker og låtskriver.
 Bjørgulv Vinje Borgundvaag (f. 1975), sanger, musikkpedagog og statssekretær (H)

Referanser
Abdelrahman Moustafa

Abdelrahman Mohamed Fahmi Moustafa (født 5. april 1997) er en qatarsk fotballspiller som spiller for Al-Duhail SC.

Referanser

Eksterne lenker 
 

Qatarske fotballspillere
Spillere i Asiamesterskapet 2019
Fotballspillere for Lekhwiya SC
Fotballspillere for Al-Duhail SC
Fotballspillere for Al Ahli SC (Doha)
Fotballspillere for Al-Wakrah SC
Fotballspillere for Al-Arabi SC (Qatar)
Philipp Zulechner

Philipp Zulechner (født 12. april 1990) er en østerriksk fotballspiller som spiller for .

Referanser

Eksterne lenker 
 

Norske fotballspillere
Fotballspillere for FC Red Bull Salzburg
Fotballspillere for SV Grödig
Fotballspillere for SV Horn
Fotballspillere for SC Freiburg
Fotballspillere for FK Austria Wien
Fotballspillere for BSC Young Boys
Fotballspillere for SK Sturm Graz
Fotballspillere for FC Erzgebirge Aue
Fotballspillere for Odds ballklubb
Utenlandske fotballspillere i Norge
Personer fra Wien
Arne Møller (1904)

Arne Frithjof Normann Møller (født 16. november 1904, død 24. mars 1963) var en norsk fotballspiller.

Han spilte fra sine barneår og hele karrieren for  i Oslo og står oppført i klubbhistorien med 249 kamper fra 1923.
Arne fikk 9 landskamper for Norges herrelandslag i fotball mellom 1924 og 1927, og scoret sitt første mot Finlands herrelandslag i fotball som de slo 3–1 den 15. juni 1927.

På privaten giftet han seg i 1928 med Johanna Danielsen (1909–96) fra Bergen. Han jobbet som "Automobilselger". Kona jobbet som mannequin i hovedstaden. Deres to døtre Grete Brunvoll (1930–2022) og Mette Møller (1934–2001) ble begge ballettdansere.  Arne's søster Else Møller ble også danserinne. De var barn av Frithjof H. I. Møller (født 1877) og Anna M. Pedersen (født 1878).

Referanser

Fotballspillere for Frigg Oslo FK
Norske landslagsspillere i fotball
Personer fra Oslo
Apsectus

Apsectus er en slekt av biller som hører til familien klannere (Dermestidae). De lever av dødt animalsk materiale, for eksempel kjøtt, hud, pelsverk og ull.

Utseende 
Små (1,5-2 millimeter), ovale, blanke, mørkbrunlige klannere. Kroppen er tett kledt med nokså lange, oppstående hår.

Levevis 
Arten elver i nettene til ulike edderkopper, der de eter silke fra nettet og også tørre dyrerester slik som døde edderkoppegg.

Utbredelse 
Slekten er utbredt i Nord- og Mellom-Amerika, fra Pennsylvania i nord til Panama i sør.

Systematisk inndeling 

 Ordenen biller, Coleoptera
 Underordenen Polyphaga
 Overfamilien klannere, Dermestoidea – bare én familie
 Familien klannere, Dermestidae
 Underfamilien larveklannere, Trinodinae  Casey, 1900
 Slekten Apsectus LeConte, 1854 
 Apsectus araneorum Beal, 1959
 Apsectus centralis Sharp, 1902
 Apsectus dichromus Beal, 1959
 Apsectus hispidus Melsheimer, 1844
 Apsectus hystrix Sharp, 1902
 Apsectus mexicanus (Reitter, 1881)
 Apsectus minutus Sharp, 1902
 Apsectus obscurus Sharp, 1902

Referanser

Eksterne lenker 
 bugguide.net - bildedatabase over nordamerikanske insekter 
 

Biller formelt beskrevet i 1854
Klannere
Geir Hågen Karlsen

Geir Hågen Karlsen (1966–) er en norsk offiser (oberstløytnant) i Hæren, og politiker for Fremskrittspartiet.

Han er hovedlærer ved Stabsskolen ved Forsvarets høgskole. Han har utdannelse fra Krigsskolen, Universitetet i Oslo (cand.mag.) og Handelshøyskolen BI (mastergrad).

Han var innvalgt som vararepresentant på Stortinget for Oslo 2017–2021.

Referanser

Eksterne lenker 
 
 

Offiserer i Hæren (Norge)
FrP-politikere
Vararepresentanter til Stortinget
Non Stop Dagbladet

Non Stop er et underholdningsprogram med Sondre Rahm og Christian Wehus som programledere. Det produseres av Dagbladet og distribueres på avisens nettsider.

Historie 
Viral- og underholdningsprogrammet ble lansert i 2020. Programmet går ut på at programlederne presenterer viralvideoer fra internett. Programmet har en halv million visninger hver uke, som gjør det til et av Norges største web-TV-program. I 2021 slo programmet visningsrekord da det hadde  visninger på én uke. 

I tillegg til daglige episoder hos Dagbladet, publiseres programmet på avisens Youtube-kanal med 400 000 abonnementer. Programmet har også per november 2022 en samlet følgerskare på 140 000 på det sosiale nettverket TikTok og bildedelingsapplikasjonen Snapchat.

I mai 2022 fikk programmet advarsel fra den offentlige etaten Medietilsynet, som mente web-TV-serien og distributør Dagbladet brøt loven for ikke å merke produktplassert innhold godt nok.

Se også 

 Dagbladet
 Nett-tv

Referanser 

Norske underholdningsprogrammer på TV
Dagbladet
Norske TV-programmer fra 2020-årene
Skipsbevegelser

Skipsbevegelser er definert av de seks frihetsgradene som et skip eller en båt kan være utsatt for.

De seks bevegelsene kan inndeles i de overordnede kategorier forskydelse og rotation.

Forskyvning

Duving 
Skipet forflytter seg opp/ned.

Sidejaging 
Skipet forflytter seg fra side til side.

Jaging 
Skipet forflytter seg frem/tilbake.

Rotasjon

Giring 
Et skip girer når det dreier rundt det vertikale aksen  (z).

Stamping 
Et skip stamper når det dreier rundt tverrskipsaksen (y).

Rulling 
Et skip ruller – "gynger fra side til side" – når det dreier rund langsskipsaksen (x) fordi det blir utsatt for et tverrskipsmoment, typisk bølger eller dønninger. 

Rulling kan dempes blant annet vha. stabilisatorfinner og vanntanker.

Referanser 

Skipsterminologi
Stephanopachys

Stephanopachys er en slekt av hettebiller som borer i ved.

Utseende 
Små, langstrakte, nokså smale, blanke, mørke hettebiller. De kan minne om smale barkbiller (Scolytinae) men kan skilles fra disse blant annet på at fasettøynene er ovale og ikke oppdelt. Brystskjoldet (pronotum) er høyt hvelvet, hetteformet, og dekker hodet sett ovenfra. Hodet er kort og bredt med små fasettøyne. Antennene er korte til middels lange og består av 9-11 ledd. De tre ytterste leddene er noe tykkere enn de øvrige og danner en avlang kølle. Fasettøynene er ovale, ikke delt av noen innskjæring. Brystskjoldet (pronotum) er nokså flatt, firkantet sett ovenfra hos splintvedbiller og Polycaoninae, hos de andre gruppene er det karakteristisk hetteformet. Den fremre, bratt nedstigende delen har gjerne tverr-rynker. Dekkvingene er lange og parallellsidige. De slutter bratt bak, og mange arter har bakover- eller oppoverrettede tenner i den bakerste delen, i likhet med mange barkbiller. Beina er korte, framleggene har tenner eller pigger. Føttene er nokså lange, slanke og fem-leddete. Larvene er bleke, svakt C-formede, med korte hår. De har en kraftig hodekapsel med nokså små, men sterke kjever (mandibler) og korte bein.

Levevis 
De fleste av hettebillene borer i død ved, denne slekten laver på ved av bartrær.

Utbredelse 
Slekten har en holarktisk utbredelse og forekommer også (innført?) i Australia.

Systematisk inndeling  

 Ordenen biller, Coleoptera
 Underordenen Polyphaga
 Overfamilien hette- og borebiller, Bostrichoidea
 Familien hettebiller, Bostrichidae
 Underfamilien tannhettebiller, Dinoderinae C.G. Thomson, 1863
 Slekten Stephanopachys Waterhouse, 1888   	  	
 Stephanopachys ambericus Zahradník & Háva, 2015
 Stephanopachys amplus (Casey, 1898)
 Stephanopachys asperulus (Casey, 1898)
 Stephanopachys brunneus (Wollaston, 1862)
 Stephanopachys conicola Fisher, 1950
 Stephanopachys cribratus (LeConte, 1866)
 Stephanopachys densus (LeConte, 1866)
 Stephanopachys dugesi Lesne, 1939
 Stephanopachys electron Zahradník & Háva, 2015
 Stephanopachys himalayanus Lesne, 1932
 Stephanopachys hispidulus (Casey, 1898)
 furuhettebille Stephanopachys linearis (Kugelann, 1792) - finnes i Norge
 Stephanopachys opacus Casey
 Stephanopachys pacificus Casey
 Stephanopachys parvulus Casey
 Stephanopachys quadricollis (Fairmaire in Marseul, 1878)
 Stephanopachys rugosus (Olivier, 1795)
 Stephanopachys sachalinensis (Matsumura, 1911)
 Stephanopachys sobrinus (Casey, 1898)
 granhettebille Stephanopachys substriatus (Paykull, 1800) - finnes i Norge
 Stephanopachys vetus Peris, Delclòs, Soriano & Perrichot, 2014

Referanser

Eksterne lenker 
 

Biller formelt beskrevet i 1888
Hettebiller
Lillehammer Frisbee

Lillehammer Frisbee (etablert 2012) er en idrettsklubb som driver med diskgolf. Klubben bruker hovedsaklig banene Skogen Diskgolfbane og Jørstadmoen DiscGolfPark til sin aktivitet. Klubben er organisert under Norges Amerikanske Idretters Forbund.

Lillehammer Frisbee arrangerte Norgesmesterskapet i pargolf i 2014 og 2015.

Aktiviteter 
Klubben arrangerer gratis treningsrunder hver onsdag i sommerhalvåret, kalt for onsdagsgolf. De står også blant annet bak turneringer som Skogen Rundt, Jørstadmoen by Night og Lillehammer Amateur Open.

Eksterne lenker 
Offisielt nettsted

Referanser 

Artikler opprettet med artikkelveiviseren
Frisbeegolf
Idrettslag i Lillehammer
Senior kvartermester

Senior kvartermester er en militær grad i det norske Forsvaret.

Senior kvartermester ligger på OR 6 nivå i Sjøforsvaret i forbindelse med innføringen av den nye ordningen for militært tilsatte. Graden tilsvarer sersjant 1. klasse i Hæren og vingsersjant i Luftforsvaret.

Se også
 Militære grader i Norge

Referanser

Militære grader i Norge
Sjømilitære grader
Underoffisersgrader
Sersjant 1. klasse

Sersjant 1. klasse er en militær grad for befal i Hæren.

Den har koden OR 6 i henhold til STANAG 2116, over sersjant (OR 5) og under Oversersjant (OR 7). Tilsvarende grad i Sjøforsvaret er Senior kvartermester og i Luftforsvaret Vingsersjant.

Gradstegnet er tre vinkler med en streng.

Se også 

 Militære grader i Norge

Referanser 

Militære grader i Norge
Underoffisersgrader
Ledende konstabel

Ledende konstabel er en militær grad i det norske Forsvaret.

Ledende konstabel ligger på OR 4 nivå i Sjøforsvaret etter innføringen av den nye ordningen for militært tilsatte. Graden tilsvarer korporal 1. klasse i Hæren og i Luftforsvaret seniorspesialist.

Se også 
 Militære grader i Norge

Referanser 

Militære grader i Norge
Sjømilitære grader
Michael McShane

Michael «Mike» McShane (født 25. august 1955) er en amerikansk skuespiller kjent fra TV-serien Whose Line Is It Anyway? (1987) og fra filmer som Office Space (1995), Robin Hood – tyvenes prins (1991) og Richie Rich (1994). Han har også spilt i TV-serien Brotherly Love (1995-97).

Referanser

Eksterne lenker 

Skuespillere fra USA
Haraldsen

Haraldsen er et norsk etternavn. Ved årsskiftet 2021–2022 var det 1 410 nordmenn med dette etternavnet. Navnet er et patronymikon og betyr «sønn av Harald».

Personer med navnet Haraldsen
Harry Haraldsen (1911–1966), norsk skøyteløper
Katrine Lunde Haraldsen (1980–), norsk håndballspiller
Marit Haraldsen (1939–), norsk alpinist
Oluf II Haraldsen (død ca. 1143), skånsk konge
Pia Haraldsen (1981–), norsk tv-personlighet
Sonja Haraldsen (1937–), nå Dronning Sonja av Norge, konen til kong Harald V
Tom Reidar Haraldsen (1980–), norsk fotballspiller

Se også 
Liste over norske etternavn

Referanser 

Etternavn
Basisdemokratische Partei Deutschland

Basisdemokratische Partei Deutschland (også kalt Die Basis) er et tysk politisk parti som ble opprettet i 2020 som en reaksjon på myndighetenes innførsel av smitteverntiltak for å bekjempe covid-19-pandemien.

Partiet ble grunnlagt av Ralf Ludwig som tidligere hadde forsøkt å starte det politiske partiet Widerstand 2020 uten noen stor suksess. Partiet ledes av advokatene Viviane Fischer og Reiner Fuellmich som har samarbeidet om å samle inn penger til et gigantsøksmål mot myndighetene for tap som er påført privatpersoner og bedrifter som følge av smitteverntiltak de mener har vært unødvendige.

Partiet har røtter i protestbevegelsen Mahnwachen für den Frieden som ble etablert i 2014 som følge av Russlands annektering av Krim, samt magasinet Rubicon. Fellesnevneren er aversjon mot USA, Israel og de tyske styresmaktene, og aksept for det russiske narrativet i konflikten mellom Russland og NATO.

I tillegg til å fronte konspirasjonsteorier om covid-19 har partiet hatt innslag av nynazisme og antisemittisme. I 2021 ble Artur Helios bøtelagt etter å ha vist Hitler-hilsen under et valgkamparrangement i kretsen han stilte som kandidat for. Partileder Reiner Fuellmich er også bøtelagt for å ha uttalt at det ikke var Adolf Hitler som stod bak Holocaust, men det amerikanske finanssystemet.

Referanser

Eksterne lenker 
 

Politiske partier i Tyskland
Høyreekstremisme
Organisasjoner relatert til covid-19-pandemien
Mads Wiel (1643–1716)

Mads Jensen Wiel (født 1643 i Nakskov i Danmark, død 28. april 1716 i Strand i Modum) var danskfødt og kom som ung mann til Norge, hvor han bygde opp en stor trelastforretning og ble stamfar til en tallrik slekt. Han var en foregangsmann innenfor norsk skipsfart og industri og en av de første som startet egentlig fabrikkdrift her i landet.

Wiel vokste opp i Nakskov på Lolland og ble utdannet som forretningsmann av sin rike stefar Gjord Rasmussen, som han hadde et godt forhold til. Da han var rundt 20 år gammel, flyttet han til Norge og slo seg ned på Strømsø i Drammen. 1670 var han ansatt ved Tollboden i Drammen under Daniel Knoff og fra 1671 var han fullmektig hos Knoffs etterfølger Albert Schumacher. 1675–84 innehadde han den viktige fiskale stillingen som inspektør for trelasttienden på Strømsø.

Wiel drev også private forretninger og ble i 1684 borger på Strømsø, samme året ble Strømsø herjet av en stor brann der Wiel led stor økonomisk skade og ble satt ned i en lavere skatteklasse. Men Wiel viste seg å være en svært dyktig forretningsmann og allerede i 1700 var han Strømsøs største trelasteksportør da han årlig eksporterte mer enn 70 000 bord skurlast. Samme året tok Kronen ut et tvangslån av Wiel på 1000 riksdaler, noe som var dobbelt så mye som Strømsøs nest rikeste mann.

Wiel bygde opp en betydelig flåte på seks skip som han var enten eier og deleier i. Han kjøpte opp tømmer av bønder og skogeiere ved Drammensvassdraget og skar mye av dette på sin egen sag, på Modum. Ellers kjøpte han mye ferdigskåret trelast, som han eksporterte på egne skip. og var hel- eller deleier i seks skip. Et av skipene var et defensjonsskip, med 60 kanoner. De mindre skipene seilte til England, Nederland og Frankrike, mens defensjonsskipet, som kunne holde sjørøvere unna, ble brukt til seiling til Spania. Wiel var kjent for å ha nye og gode norskbygde skip.

Wiel tjente godt i perioden 1701–09, da Danmark-Norge var nøytralt og eksporterte trelast til alle de krigførende parter. Grunnet av svenske kapringer fra 1709 led han store tap. Som reder var Wiel ellers en forsiktig mann, skipene hans lå om vinteren i opplag i Svelvik. Han drev også bankiervirksomhet og en innbringende krambodhandel. Han eide også et tobakksspinneri og drev sammen med halvbroren Gerhard Treschow et såpekokeri og en oljemølle i Christiania. 1712 fikk han privilegier på å opprette slike fabrikker også i København og Bergen, og han ble dermed en industriell pioner.
Slektvingene etter Mads har i mange generasjoner etter drevet trelasthandel, og er fremdeles eiere av store skogeiendommer.

Referanser 

Personer fra Drammen kommune
Personer fra Nakskov
Katrine Boorman

Katrine Boorman (født 6. august 1960) er en engelsk skuespiller og film- og teaterregissør. Hun er datter til britisk filmregissør John Boorman.

Filmografi

Film (utvalg) 
 Zardoz (1974; ikke kreditert)
 Excalibur – kongens sverd (1981)
 Marche à l'ombre (1984)
 Vår ære og vår makt (1987)
 Camille Claudel (1988)
 French Twist (1995)
 Hanging Around (1996)
 Pédale douce (1996)
 Cash in Hand (1998)
 I, Cesar (2003)
 Marie Antoinette (2006)

 Fjernsyn 
 Jemima Shore Investigates  (1983)
 Bordertown (1990)

 Regissør og produsent 
 Boogie Woogie (2009, assisterende regissør og produsent)
 Me and Me Dad'' (2012, dokumentar, regissør og produsent)

Referanser

Eksterne lenker 
 

Engelske skuespillere
Engelske regissører
Personer fra County Wicklow
Harri Luchsinger

Harri Simon Luchsinger (født 1990) er en norsk idrettsforsker, selvstendig næringsdrivende og ekspertkommentator innen skiskyting. 

Luchsinger har studert ved Norges teknisk-naturvitenskapelige universitet gjennom mange år. Han tok først Bachelor of science innen bevegelseslære (2009-2013). Han fortsatte med Master of science (2013-2015) der han sammenlignet hjerneaktivitet (med EEG) under skyting mellom langrennsløpere uten skytetrening og skiskyttere, for å lære mer om effekten av aktiv skytetrening.

Han arbeidet siden som konsulent ved Olympiatoppen Midt-Norge i 2016, før han i 2017 begynte sin PhD innen helsevitenskap ved NTNU Medisinsk fakultet. Han bla samtidig ansatt som analyse- og utviklingssjef for det norske skiskytterlaget. Luchsinger analyserte VM, world cup og andre konkurranser ved hjelp av GPS-enheter i søk etter å optimalisere ytelsen for norske skiskyttere i tre år frem mot de olympiske vinterlekene i Beijing. Under OL fikk han en viktig rolle under miks-stafetten da han oppdaget at Marte Olsbu Røiseland hadde mistet irisblenderen fra siktet på våpenet.

Før vintersesongen 2022-23 ble det kjent at Luchsinger bli ekspertkommentator for NRKs satsing på skiskyting.

Referanser 

Norske forskere
Ekspertkommentatorer (sport)
Personer fra Kongsberg kommune‎
Halvor Næss (nevrolog)

Halvor Næss (født 1957) er en norsk nevrolog og skribent.

Næss er utdannet ved Universitetet i Oslo og Universitetet i Bergen, og er spesialist i indremedisin og nevrologi. Han er ansatt som professor ved klinisk institutt 1 ved UiB, og som overlege ved Haukeland Universitetssykehus.

Siden 2019 har Næss vært skribent for det alternative nyhetsmediet Resett. Han er også en del av fagrådet til Stiftelsen vitenskap og fornuft som utgir Helsemagasinet vitenskap og fornuft.

Under covid-19-pandemien har Næss fremsatt sterk kritikk mot myndighetenes smittevernstiltak. I november 2020 fikk han et debattinnlegg på trykk i Bergens Tidende hvor han hevdet at covid-19 ikke var farligere enn en vanlig sesonginfluensa. Fordi han hadde underskrevet innlegget som overlege ved Haukeland Universitetssykehus og professor ved UiB, ble Næss kalt inn på teppet av sykehusdirektør Eivind Hansen og bedt om å avstå fra å bruke koblingen til arbeidsgiver når han ytret seg som privatperson. Helseminister Bent Høie tok også til motmæle og uttalte at Næss tok feil.

Referanser 

Norske nevrologer
Norske professorer
Professorer ved Universitetet i Bergen
Personer relatert til covid-19-pandemien
Maya Rudolph

Maya Rudolph (født 27. juli 1972) er en amerikansk skuespiller og sanger.

Hun startet sin karriere i 2000. 

Rudolph har spilt i filmer som Shrek den tredje (2007), Big Hero 6 (2013), The Angry Birds Movie 2 (2016) og Grown Ups (2010).

Referanser

Eksterne lenker 
 

Skuespillere fra USA
Stemmeskuespillere fra USA
Personer fra Alachua County i Florida
Håndball-EM 2024 for kvinner

Håndball-EM for kvinner 2024 vil bli det 16. mesterskapet i håndball for kvinner og vil bli avholdt i Østerrike, Ungarn og Sveits i november og desember 2024. Dette vil være den første turneringen med 24 lag.

Kvalifisering

Kvalifiserte nasjoner

Se også 
 Håndball-EM 2024 for menn

Offisielle lenker

Håndball-EM
Maren Hjelmeset Kirkeeide

Maren Hjelmeset Kirkeeide (født 3. januar 2003) er en norsk skiskytter som representerer Markane Idrettslag. Hun ble verdensmester på 6 km sprint for juniorer under Junior-VM i skiskyting 2022 i Soldier Hollow i februar 2022.

Hun er niese av langrennsløperen Odd-Bjørn Hjelmeset og del av Skifamilien Hjelmeset.

Referanser

Eksterne lenker 
 
 Maren Hjelmeset Kirkeeide hos skiskyting.no

Personer fra Stryn kommune
Norske skiskyttere
Juniorverdensmestere i skiskyting
Familien Hjelmeset
Lars Agnar Hjelmeset

Lars Agnar Hjelmeset (født 18. august 1999) er en norsk langrennsløper som representerer Nittedal Idrettslag. Han ble verdensmester på stafetten under Junior-VM på ski 2021 i Vuokatti i Finland i februar 2021.

Han er sønn av den tidligere langrennsløperen Odd-Bjørn Hjelmeset og del av Skifamilien Hjelmeset.

Referanser

Eksterne lenker 
 

Personer fra Nittedal kommune
Norske langrennsløpere
Juniorverdensmestere i langrenn
Familien Hjelmeset
Mihaela Mihai

Mihaela Andreea Mihai (født 15. desember 2004 i București) er en rumensk håndballspiller, som spiller for den rumenske hovedstadsklubben  og det rumenske kvinnelandslaget.

Hun ble tatt ut i 18-mannstroppen til Florentin Pera foran Håndball-EM 2022.

Referanser

Eksterne lenker 
 
 

Rumenske håndballspillere
Spillere i Håndball-EM 2022 for kvinner
Håndballspillere for CSM București
Håndballspillere for Dunărea Brăila
Personer fra București
T. J. Miller

T. J. Miller (født 4. juni 1981) er en amerikansk skuespiller og komiker. Han debuterte som skuespiller i TV-serien Carpoolers i 2007, og fikk sin debut på det store lerretet med filmen Cloverfield året etter. Han har siden medvirket i en rekke tv-serier og filmer, og vært stemmeskuespiller i animasjonsfilmer og dataspill.

Privat er han gift med Kate Gorney, som skiftet etternavn til Miller etter bryllupet i 2014.

Referanser

Eksterne lenker 
 
 
 

Skuespillere fra USA
Standupkomikere
Praksislandskap

Et praksislandskap er en samfunnsvitenskaplig konsept introdusert av Etienne Wenger-Trayner og Beverly Wenger-Trayner i en bok fra 2014. Konseptet er relatert til praksisnettverk som stammer fra John Seely Brown og Paul Duguid. Dette konseptet, som er relatert til arbeidet med praksisfellesskap av Jean Lave og Etienne Wenger, refererer til en rekke beslektede samfunn som arbeider med en kunnskapssamling. Deltakelse i et landskap innebærer at medlemmer av beslektede felleksskap utvikler kompetanse innen sitt interesseområde og holder seg oppdatert med kunnskap som er relevant for landskapet.

Se også 
 Kunnskapssamling
 Praksisfellesskap
 Kunnskapshåndtering
 Praksisnettverk
 Organisatorisk læring
 Virtuelt praksisfellesskap, et praksisfellesskap utviklet over internett

Referanser 

Nettverk
Boformer
Introduksjoner i 2014